**Markus Ahonen** (s. 1972 Helsinki) on suomalainen kirjailija ja toimittaja. 

Markus Ahonen vietti lapsuutensa Vantaan Martinlaaksossa. Lapsuuden kesät hän on viettänyt Päijät-Hämeessä, jonka maisemia muun muassa Heinolasta ja Asikkalasta esiintyy esikoisteoksessa *Meduusa* ja Isaksson-sarjan toisessa romaanissa *Palava sydän*. Helsingin ja Vantaan lisäksi Hämeenkoski, Lahti, Turku, Naantali, Kaarina, Vihti ja Srebrenica ovat esillä viidennessä romaanissa *Sieluttomat*. Ahonen on opiskellut Turun yliopistossa viestintää ja kotimaista kirjallisuutta. Nykyään hän asuu Irlannissa.

Ahonen on työskennellyt päijäthämäläisten paikallislehtien, kuten Päijät-Hämeen ja Seutuneloset-lehtiryhmän edeltäjän Seutuviikon päätoimittajana sekä varsinaissuomalaisen Kaarina-lehden toimittajana ja päätoimittajana. Hän on myös kirjoittanut televisioon sketsi- ja viihdeohjelmia.

Ahosen ensimmäinen romaani *Meduusa* palkittiin Kouvolan dekkaripäivien juhlavuoden dekkariromaanikilpailussa kolmannella palkinnolla vuonna 2006. Toinen Isaksson-sarjan dekkari *Palava sydän* ilmestyi vuonna 2008 ja kolmas *Jäljet* 2014. Sarjan neljäs osa, Helsingin Vuosaareen, Vantaalle, Syyriaan ja Irlantiin sijoittuva *Sydämenmurskajaiset* ilmestyi WSOY:n kustantamana vuonna 2016. Samana vuonna WSOY julkaisi myös koko aikaisemman sarjan uusittuina painoksina. Isaksson-sarjan viides romaani *Sieluttomat* ilmestyi 2019 ja kuudes *Anna pahan kiertää* 2021.

Rikoskirjoissaan Ahonen pohtii yhteiskunnallisten asioiden, suomalaisen ilmapiirin ja ihmissuhteiden lisäksi ihmisten välillä olevia jännitteitä ja miten ne johtavat rikokseen. Isaksson-romaanit sisältävät usein myös ajankohtaisten yhteiskunnallisten teemojen pohdiskelua sekä kytköksiä kansainvälisiin tapahtumiin kuten Syyrian sotaan ja Srebrenican joukkomurhaan. Sydämenmurskajaiset-romaanissa löytyy myös dokumentaarista materiaalia Homsin piirityksestä ja fiktiivinen kuvaus helmikuussa 2012 Baba Amrissa kuolleiden tosielämän journalistien Marie Colvinin ja Rémi Ochlikin viimeisistä päivistä. Teosten päähenkilö on Helsingin poliisin väkivaltarikosyksikön rikosylikonstaapeli Markku Isaksson ja niiden kerronta noudattaa pohjoismaista tyyliä sisältäen myös pikkutarkkaa Helsingin ja Vantaan kuvaamista. Kotiseuduiltaan fyysisiä ja psykologisia aineksia ammentavan Ahosen tyyliä on verrattu muun muassa norjalaisen Jo Nesbøn, suomalaisen Matti Yrjänä Joensuun ja yhdysvaltalaisen Patricia Highsmithin tyyleihin, rakenteisiin ja psykologiseen kerrontatapaan. 

Kesäkuussa 2019 Kansan Uutiset vertasi romaanien maailman olevan nimistäkin päätellen samalla aaltopituudella kuin Seppo Jokisen *Koskiset* ja Henning Mankellin *Wallanderit*.

Vuonna 2012 Ahonen julkaisi kaksi lastenkirjaa: *Haikarasaaren vauvasatama ja muita tarinoita* ja *Karkaileva bussi ja kaiken maailman ihmeelliset vempeleet* sekä melankolisten rakkausaiheisten novellien kokoelman *Kotipaikkani on rakkaus*. Se on ilmestynyt englanniksi nimellä *My Hometown Named Love*.

Teokset
-------

Isaksson-sarja

* *Meduusa, Isaksson #1*. WSOY, 2016. ISBN 9789510420676.
* *Palava sydän, Isaksson #2*. WSOY, 2016. ISBN 9789510420683.
* *Jäljet, Isaksson #3*. WSOY, 2016. ISBN 9789510420690.
* *Sydämenmurskajaiset, Isaksson #4*. WSOY, 2016. ISBN 9789510420058.
* *Sieluttomat, Isaksson #5*. WSOY, 2019. ISBN 9789510436516.
* *Anna pahan kiertää, Isaksson #6*. WSOY, 2021. ISBN 9789510473801.

Muut teokset

* *My Hometown Named Love, novelleja rakkaudesta*. Smashwords, 2012. ISBN 9781465929723.
* *Kotipaikkani on rakkaus, novelleja rakkaudesta*. Smashwords, 2012. ISBN 9781301755615.
* *Karkaileva bussi ja kaiken maailman ihmeelliset vempeleet, tarinoita lapsille*. Smashwords, 2012. ISBN 9781301919062.
* *Haikarasaaren vauvasatama ja muita tarinoita, novelleja lapsille ja aikuisille*. Smashwords, 2012. ISBN 9781301408566.

Antologiat

* *Ase kourassa myrskyä odottaa. Novelli kokoelmassa Juhannusmorsian: Valon ja varjon tarinoita 3*. Varjo Kustannus, 2019. ISBN 9789526895376.
* *Rakkautesi jäljet vihloo rintaa. Novelli kokoelmassa Joulukalenteri - Hotelli Sylvia*. Reuna Kustantamo, 2020. ISBN 9789523550568.
* *Jättiläinen. Novelli kokoelmassa 24 yötä jouluun*. Tammi, 2022. ISBN 9789520443788.

Novelli

* Me kirotut..  *Myyr York Times*, 2019, s. 10–12. Artikkelin verkkoversio.

Lähteet
-------

1. 1 2 3
2. 1 2 3
3. ↑  Dekkari: Syvälle rosvonkin sydämeen sattuu *Kansan uutiset*.  24.6.2019. Viitattu 19.9.2019.

Aiheesta muualla
----------------

* Markus Ahosen kirjailijasivut
* Martinaho, Ari: Juttu Dekkaristi palaa aina rikospaikalle Myyr York Times. 27.5.2019. Novelli Me kirotut
* Kettunen, Keijo: Markus Ahonen viihtyy Irlannissa mutta pysyy dekkareissaan Suomessa (Arkistoitu – Internet Archive) Ruumiin kulttuuri 4/2016
* Suojanen, Armi: Markus Ahonen kirjoitti murhan Martinlaaksoon Vantaan Sanomat 27.3.2019.2019.